In gesprek met Rassie Erasmus - Maties Alumni
In gesprek met Rassie Erasmus
« Aanlyn met Lauren Stewart Tack
Voedselstelsels in krisistye »
Ons kan almal doen met 'n tikkie positiewe inspirasie op die oomblik! Die Afdeling Ontwikkeling en Alumni-betrekkinge aan die Universiteit Stellenbosch nooi jou graag uit na 'n virtuele gesprek met Rassie Erasmus, hoofafrigter van die Wêreldbeker-wenner Springbokke.
Hierdie is die eerste in 'n reeks leierskapsgesprekke genaamd The Crest Talks, saam met nasionale en internasionale leiers, wat ons hoop jou sal inspireer, versterk en leiding gee.
Hier is jou kans om verlede jaar se Wêreldbeker-glorie te herleef en te hoor hoe Rassie die Bokke na sukses gelei het. Wat was sy visie? Hoe het hy 'n sukkelende span in krisis verander in suksesvolle wêreldkampioene? Hoe het sy strategie die betrokke rolspelers en rugby in die algemeen beïnvloed? Hoe kan jy aspekte van sy strategieë in jou eie omgewing toepas?